ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን፡ ፍሉጥ ኪኢላ ቁጠባ ዶ/ር ዓብደላ ሓምዶክ ቀዳማይ ሚኒስተር ክኸውን ተረቚሑ 16 ነሓሰ 2019 ምንጪ ስእሊ, Getty Images መግለጺ ስእሊ, ንሱ፡ ኣብ ውድብ ሕቡራት ሃገራት ምክትል ሓላፊ ኮሚሽን ቁጠባ ኣፍሪቃ ኮይኑ ክሰርሕ ድሕሪ ምጽናሕ ኣብ ዝሓለፈ ዓመት'ዩ ካብ መዝነቱ ወሪዱ። ልፍንቲ ተቓወምቲ ሱዳን፡ ንሓደ ፍሉጥ ቁጠባዊ ኪኢላ ዝኾነ ሱዳናዊ ዶ/ር ዓብደላ ሓምዶክ ቀዳማይ ሚኒስተር መሰጋገሪ መንግስቲ ኮይኑ ከገልግል ሓጽይዎ። ዶ/ር ዓብደላ፡ ኣብ ውድብ ሕቡራት ሃገራት ብዝለዓለ ሓላፍነት ዝሰርሐ ምዃኑ ይንገረሉ። ንሱ፡ ምክትል ሓላፊ ቁጠባዊ ኮሚሽን ውድብ ሕቡራት ሃገራት ንኣፍሪቃ ኮይኑ ክሰርሕ ድሕሪ ምጽናሕ ኣብ ዝሓለፈ ዓመት'ዩ ካብ መዝነቱ ወሪዱ። እቲ ኣብታ ሃገር ስልጣን ጨቢጡ ዝርከብ ወታሃደራዊ ቤት-ምኽሪን እቶም ብሓይልታት ኣዋጅ ናጽነት ዝፍለጡ ልፍንቲ ተቓወምትን፡ ጽባሕ ቀዳም፡ ናይ መወዳእታ ስምምዕ ክፍርሙ ትጽቢት ይግበር። መሰጋገሪ ወታሃደራዊ ቤት ምኽሪ ሱዳንን ተቓወምትን ታሪኻዊ ስምምዕ ዝበልዎ ተፈራሪሞም ተቓውሞ ሱዳን፡ ሞት ዘስዓበ ሰፊሕ ሰላማዊ ሰልፊ ተኻይዱ ሕብረት ኣፍሪቃ ንወታሃደራዊ ምምሕዳር ሱዳን የጠንቅቕ ኣዋጅ ህጹጽ ግዜ ንህዝባዊ ናዕቢ ሱዳን ከህድኦ ኣይከኣለን ብመሰረት እቲ ንሰለስተ ዓመት ክጸንሕ ኣቐዲሙ ስምምዕ ዝተበጽሓሉ መሰጋገሪ እዋን፡ ጽባሕ ክፍልም'ዩ። ኣብ ዝቕጽል መዓልቲ ድማ፡ ነቲ መሰጋገሪ እዋን ዝመርሕ ላዕለዋይ ቤት-ምኽሪ ክቐውም'ዩ። እቲ ቤት-ምኽሪ፡ ሽዱሽተ ሲቪላውያንን ሓሙሽተ ጀነራላትን ዝሓቖፈ ክኸውን'ዩ። ድሕሪ'ዚ ቀዳማይ ሚኒስተር ናይቲ ዝቐውም መሰጋገሪ መንግስቲ ክምረጽ'ዩ። ኣብ ዝሓለፈ ዓመት ዶ/ር ዓብደላ፡ ፋይናንስ ሚኒስተር ክኸውን ብፕረዚደንት ነበር ዑመር ኣልበሽር'ኳ ተመዚዙ እንተነበረ፡ ኣይተቐበሎን ክብል ኣገልግሎት ዜና ኤ ኤፍ ፒ ሓቢሩ። ኣብ ዝሓለፈ ታሕሳስ፡ መንግስቲ ፕረዚደንት በሽር፡ ህጹጽ ቁጠባዊ ስጉምታት ብምውሳድ፡ ነቲ ኣብ መሰራታውያን ሃለኽቲ ዝግበር ዝነበረ ድጎማ ድሕሪ ምትራፉ ተቓውሞታት ኣለዓዒሉ። እቲ ናዕቢ እናበርትዐ ድሕሪ ምኻዱን ኣብ ዝተፈላለያ ከተማ ድሕሪ ምልብዑን፡ ኣብ ሚያዝያ ሰራዊት እታ ሃገር ነቲ ፕረዚደንት ካብ ስልጣኑ ኣልይዎ። "ኣብዚ ሰውራዊ ህዝቢ ሱዳን ብተስፋ ኣብ ምጽባይ ዝርከብሉ ዘለዉ፡ ኣብ ታሪኽ ሃገርና እቲ ዝሓየለ እዋን፡ ንዶ/ር ዓብደላ ሓምዶክ ዓወት ንምነየሉ" ክብል ነቲ ናዕብታት ዘበገሰ ማሕበር ሞያውያን ሱዳን ከም ዝገለጸ ኣገልግሎት ዜና ሮይተርስ ጠቒሱ። ዶ/ር ዓብደላ ምስ ሕብረት ኣፍሪቃን ውድብ ሕቡራት ሃገራትን ዘለዎ ርክብ ነታ ሃገር ካብ ናይ ኣመሪካ መዝገብ ግብረ-ሽበራ ክትወጽእ ክሕግዛ ከም ዝኽእል ሓደ ሱዳናዊ ኪኢላ ቁጠባ ተዛሪቡ። "ካብዝኾነ ቅድሚ ሕጂ ዝፈተነ ሰብ፡ ከመይ ጌሩ ነቲ መስርሕ ከምዝገጥሞ ዝፈልጥ ይመስለኒ" ይብል ኣሚን ሓሰን ሰይድ ኣሕመድ። ብመሰረት ካብ ውድብ ሕቡራት ሃገራት ዝተረኽበ ሓበሬታ፡ ዶ/ር ዓብደላ፡ ከም ናይ ፓሊሲን ቁጠባን ኪኢላ ናይ ልዕሊ 30 ተመክሮ ዘለዎን፡ ካብ ላዕለዎት ትካላት ትምህርቲ ብሪጣንያ ዝተፈላለየ ዲግሪታት ዘለዎ ምዃኑ ምርዳእ ተኻኢሉ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
